Terwyl die wêreld steeds meer sensitief raak vir die belangrikheid van ŉ persoon se moedertaal, beweeg Suid-Afrika en die EFF-jeug in die teenoorgestelde rigting. Die eis dat slegs Engels as taal by Tukkies en ander universiteite gebruik moet word, bevestig hierdie tendens. So ŉ taaleis is agteruitbeweeg en teen die moderne wêreldtendense.
Volgens die Verenigde Nasies (VN) is die doel van die dag die bevordering en erkenning van die taal- en kultuurverskeidenheid in die wêreld.
Gesien teen die agtergrond van gebeure by Tukkies is dit ironies dat UNESCO se tema vir Moedertaaldag 2016 onderwys en die belangrikheid van moedertaal-onderrig is. Die VN wil daardeur onderwys meer toegangklik maak vir minderheidstaalgroepe, inheemse tale en vir vroue en meisies in die wêreld.